Oficiālais Vēstnesis L 297 , 31/10/2002 Lpp. 0003 - 0005



Komisijas Regula (EK) Nr. 1937/2002 (2002. gada 30. oktobris), ar kuru groza II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1752/2002 [2], un jo īpaši tās 6. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai, (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti būtu jānosaka izmeklējamiem aknu vai nieru substrātiem. Tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem. (5) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (6) Alumīnija bāziskais salicilāts un omeprazols jāiekļauj Regulas (EEK) Nr. 2377/90 II pielikumā. (7) Lai varētu pabeigt zinātniskos pētījumus, tulatromicīns un fenvalerāts jāiekļauj Regulas (EEK) Nr. 2377/90 III pielikumā. (8) Pirms šīs regulas stāšanās spēkā jāatvēl pietiekams laikposms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Eiropas Parlamenta un Padomes Direktīvu 2001/82/EK [3]. (9) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 30. oktobrī Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 264, 2.10.2002., 18. lpp. [3] OV L 311, 28.11.2001., 1. lpp. -------------------------------------------------- PIELIKUMS A. Regulas (EEK) Nr. 2377/90 II pielikumu groza šādi: 1. Neorganiskās ķīmiskās vielas. "Farmakoloģiski aktīvā(-ās) viela(-as) | Dzīvnieku suga | Citi noteikumi | Alumīnija bāziskais salicilāts | Govis | Tikai iekšķīgai lietošanai. Nelietot dzīvniekiem, no kuriem iegūst pienu lietošanai pārtikā" | 2. Organiskie savienojumi. "Farmakoloģiski aktīvā(-ās) viela(-as) | Dzīvnieku suga | Citi noteikumi | Omeprazols | Zirgi | Tikai iekšķīgai lietošanai." | B. Regulas (EEK) Nr. 2377/90 III pielikumu groza šādi: 1. Pretinfekcijas līdzekļi. 1.2. Antibiotikas. 1.2.2. Makrolīdi. "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Tulatromicīns | (2R,3S,4R,5R,8R,10R,11R,12S,13S,14R)-2-etil-3,4,10,13-tetrahidroksi-3, 5, 8,10,12,14-heksametil-ll-[[3,4,6-trideoksi-3-(dimetilamino)-ß-D-ksilo-heksopiranozil]oksi]-l-oksa-6-azaciklopent-dekān-l 5-ons, ko izsaka kā tulatromicīna ekvivalentus | Govis | 100 µg/kg 3 | Tauki | Atlieku maksimāli pieļaujamo daudzumu pagaidu termiņš beidzas 2004. gada 1. jūlijā; nelietot dzīvniekiem, no kuriem iegūst pienu lietošanai pārtikā. | 3000 µg/kg | Aknas | 3000 µg/kg | Nieres | Cūkas | 100 µg/kg 3 | Āda un tauki | Atlieku maksimāli pieļaujamo daudzumu pagaidu termiņš beidzas 2004. gada 1. jūlijā. | 3000 µg/kg | Aknas | 3000 µg/kg | Nieres" | 2. Pretparazītu līdzekļi. 2.2. Līdzekļi pret ektoparazītiem. 2.2.3. Piretroīdi. "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Fenvalerāts | Fenvalerāts (RR, SS, RS un SR izomēru summa) | Govis | 25 µg/kg | Muskuļi | Atlieku maksimāli pieļaujamo daudzumu pagaidu termiņš beidzas 2004. gada 1. jūlijā. | 250 µg/kg | Tauki | 25 µg/kg | Aknas | 25 µg/kg | Nieres | 40 µg/kg | Piens" | --------------------------------------------------